১১ মহররম হল ইসলামি চান্দ্র বর্ষপঞ্জির প্রথম মাস মুহররম ও হিজরি বছরের ১১তম দিন এবং এরপর থেকে হিজরি বছর শেষ হতে আরো ৩৪৩ বা ৩৪৪ দিন বাকি থাকে।   ঘটনাবলী    ৬১ হিজরি: কারবালার যুদ্ধের পর নবি পরিবারের সদস্য ও নারীদের ইমাম হুসাইনের অনুসারীদের সাথে বন্দী হিসেবে কুফায় নিয়ে যাওয়া হয়। এই বন্দীদের মধ্যে ছিলেন: আলি জাইনুল আবিদিন, জয়নব বিনতে আলী, ছোট শিশু মুহাম্মদ বাকির ও উম্মে কুলসুম।   ৬৯৪ হিজরি: মামলুক সালতানাতের দশম সুলতান ‘আল-মালিক আল-আদিল জাইনুদ্দিন কুতবগা আল-মানসুরি’ সুলতান হিসেবে ক্ষমতায় আরোহণ করেন। তিনি প্রথম মামলুক শাসক, যিনি ‘সুলতান’ হওয়ার পরেও ‘আমির’ উপাধি গ্রহণ করেছিলেন।  ১১০৫ হিজরি: অস্ট্রো-হাঙ্গেরীয় সাম্রাজ্যের অন্তর্গত জার্মান সেনাবাহিনী বেলগ্রেড অবরোধ করে, যা তখন উসমানীয় সাম্রাজ্যের অধীনে ছিল। কিন্তু তাদের অবরোধ ব্যর্থ হয় এবং প্রায় ১০,০০০ জার্মান সৈন্য নিহত হওয়ার পর তারা বেলগ্রেড ত্যাগ করে।  ১১৮৬ হিজরি: মিশরের শাসক আলী বেগ আল-কাবীর উসমানীয় সাম্রাজ্যের বিরুদ্ধে বিদ্রোহ করে ব্যর্থ হন এবং পরবর্তীতে তিনি মিশর থেকে পালিয়ে সিরিয়ায় আশ্রয় গ্রহণ করেন।  ১২৩৮ হিজরি: ফরাসি মিশরবিদ জঁ-ফ্রাঁসোয়া শাঁপোলিয়োঁ রোশেট পাথর বিশ্লেষণ করে মিশরীয় হায়ারোগ্লিফিক লিপির রহস্য উন্মোচন করেন। এ আবিষ্কার প্রাচীন মিশরের ইতিহাস ও সভ্যতা জানার দ্বার উন্মুক্ত করে।  ১৩২৬ হিজরি: মিশরীয় জাতীয়তাবাদী নেতা মুহাম্মদ ফারিদ ‘মিশরীয় জাতীয় দলের’ প্রধান হিসেবে নির্বাচিত হন। তিনি মুস্তাফা কামালের উত্তরসূরি ছিলেন।  ১৩৫৭ হিজরি: জার্মান নাৎসি বাহিনী অস্ট্রিয়া আক্রমণ করে এবং তাকে জার্মানির অন্তর্ভুক্ত করে। ইউরোপের অন্যান্য বৃহৎ শক্তিগুলো এ নিয়ে কোনো প্রতিবাদ না করায় এর মাধ্যমে দ্বিতীয় বিশ্বযুদ্ধের ভূমিকা তৈরি হয়।  ১৩৭৪ হিজরি: ফিলিপাইনের রাজধানী ম্যানিলায় দক্ষিণ-পূর্ব এশিয়া চুক্তি সংস্থা গঠিত হয় এবং এতে অংশগ্রহণকারী দেশগুলো ছিল—পাকিস্তান, সিয়াম (বর্তমান থাইল্যান্ড) ফিলিপাইন, ফ্রান্স, যুক্তরাষ্ট্র, অস্ট্রেলিয়া, নিউজিল্যান্ড ও যুক্তরাজ্য। এই জোট গঠনের মূল উদ্দেশ্য ছিল চীনা সাম্যবাদী শক্তির মোকাবিলা করা।  ১৩৯১ হিজরি: বক্সার জো ফ্রেইজার কিংবদন্তি মুহাম্মদ আলী ক্লেইকে পরাজিত করেন।  ১৩৯৬ হিজরি: জাতিসংঘের নিরাপত্তা পরিষদ ১১ ভোটের বিপরীতে ১ ভোটে ফিলিস্তিন মুক্তি সংস্থাকে নিরাপত্তা পরিষদের অধিবেশনে অংশগ্রহণের অনুমতি প্রদান করে।   ১৪০২ হিজরি: আর্জেন্টিনার একটি বিশ্ববিদ্যালয় সংযুক্ত আরব আমিরাতের রাষ্ট্রপতি শেখ জায়েদ বিন সুলতান আল নাহিয়ানকে ডক্টর অব অনারস (সম্মানসূচক ডক্টরেট) উপাধিতে ভূষিত করে। তাঁকে এই সম্মাননা 'প্রফেসর' পদবিতে প্রদান করা হয়।  ১৪০৬ হিজরি: সাইপ্রাসের লারনাকা বন্দরে একটি ইসরায়েলি নৌকা বা জাহাজে সশস্ত্র হামলা চালানো হয়, যেখানে মোসাদের (ইসরায়েলি গোপন সংস্থা) তিনজন এজেন্ট নিহত হন।   ১৪১১ হিজরি: ইরাকি সেনাবাহিনী কুয়েত দখলের উদ্দেশ্যে অগ্রসর হতে শুরু করে। এটি উপসাগরীয় যুদ্ধের সূচনা ছিল, যার প্রেক্ষিতে আন্তর্জাতিক রাজনীতি ও সামরিক হস্তক্ষেপের বড়ো ঘটনা ঘটে।  ১৪২৪ হিজরি: রজব তাইয়্যেব এরদোয়ান তুরস্কের প্রধানমন্ত্রী হিসেবে দায়িত্ব গ্রহণ করেন।  ১৪২৫ হিজরি:  ইরাকের কারবালা ও কাযিমিয়া শহরে আশুরা উপলক্ষে ইমাম হুসাইনের শাহাদাতের স্মরণে আয়োজিত ধর্মীয় সমাবেশে একটি ভয়াবহ বিস্ফোরণ ঘটে। এতে কারবালায় ১১২ জন ও বাগদাদে মুসা আল-কাযিমের মাজারের কাছে ৭০ জন নিহত হন।   ইসরায়েলের ‘আমানায়ে হার হাবায়েত’ নামক একটি সংগঠন ইস্রায়েলি সুপ্রিম কোর্টে একটি আবেদন করে, যাতে মুসলিম ওয়াকফ কর্তৃক জেরুজালেমে পরিচালিত সংস্কার কাজ বন্ধ করা যায়। ১৪২৬ হিজরি: জর্ডানি সরকার ইসরায়েলে নিজের রাষ্ট্রদূত পুনরায় পাঠায়। এটি একটি প্রতিশ্রুতির অংশ ছিল, যা ফেব্রুয়ারি মাসে অনুষ্ঠিত শারম আল-শেখ সম্মেলনে দেওয়া হয়েছিল। উল্লেখযোগ্য যে, প্রায় চার বছর আগে ফিলিস্তিনি ইন্তিফাদা শুরু হওয়ার পর ওই রাষ্ট্রদূতকে ফিরিয়ে নেওয়া হয়েছিল। ১৪৩২ হিজরি: তিউনিসীয় যুবক বুআজিজি সিদি বৌজিদ অঞ্চলের প্রাদেশিক অফিসের সামনে নিজের গায়ে আগুন ধরিয়ে দেন। কারণ ছিল, স্থানীয় পুলিশ তাঁর ফলমূল বিক্রির ঠেলাটি জব্দ করে এবং তিনি যে পুলিশ অফিসারের বিরুদ্ধে অভিযোগ দিতে চেয়েছিলেন, তা গ্রহণ করা হয়নি। পুলিশি অপমান ও প্রশাসনিক অবিচারের প্রতিবাদে তিনি আত্মাহুতি দেন। এই ঘটনার ফলে তিউনিসিয়ায় একটি ব্যাপক গণআন্দোলন শুরু হয়, যা 'তিউনিসীয় বিপ্লব' নামে পরিচিত এবং এটি আরব বসন্তের সূচনা করে। ১৪৩৩ হিজরি: কুয়েতের আমির শেখ সাবাহ আল-আহমদ আল-জাবের আল-সাবাহ একটি ডিক্রি জারি করেন, যার মাধ্যমে সংসদ ভেঙে দেওয়া হয়। সংসদ ও মন্ত্রিসভার মধ্যে সম্পর্কের অবনতি হওয়ায় এই সিদ্ধান্ত নেওয়া হয়, যেন জনগণ নতুন করে তাদের প্রতিনিধি নির্বাচন করতে পারে। ১৪৪১ হিজরি: কারবালায় আশুরার সময় ধর্মীয় শোকযাত্রায় প্রচণ্ড ভিড় ও হুড়োহুড়ির কারণে একটি মারাত্মক পদদলনের ঘটনা ঘটে। এতে ৩১ জন মানুষ নিহত হন এবং প্রায় ১০০ জন আহত হন।   জন্ম    ১২৯২ হি. - আব্দুল মসীহ আল-আনতাকি, সিরীয় কবি, সাংবাদিক ও লেখক।  ১৩১৯ হি. - হিরোহিতো, জাপানের সাবেক সম্রাট।   ১৩৪২ হি. - নাজিক আল-মালায়িকা, ইরাকি সাহিত্যিক।  ১৩৫৯ হি. - সাবার মারাদ নিয়াজোভ, তুর্কমেনিস্তানের প্রথম রাষ্ট্রপতি।  ১৩৬৫ হি. - সালমা বাকার, তিউনিসীয় নির্মাতা।  ১৩৮৭ হি. - ফারিস, মিশরীয় গায়ক।  ১৩৯০ হি. - হিন্দ আকিফ, মিশরীয় অভিনেত্রী।  ১৩৯৩ হি. - দানিয়া আল-খাতিব, লেবাননী উপস্থাপিকা।  ১৩৯৭ হি. - হাসান সালাহমিদজিচ, বসনীয় ফুটবলার।  ১৪১১ হি. - আমির আল-মাশরী, মিসরীয় অভিনেতা।   মৃত্যু    ৫৬৭ হি. - আল-আবিদ লিদিন আল্লাহ, ফাতেমীয় সাম্রাজ্যের শেষ খলিফা।  ৮৫৫ হি. - দ্বিতীয় মুরাদ, উসমানীয় সালতানাতের ষষ্ঠ সুলতান।  ১৩৩৫ হি. - আলী দিনার, দারফুরের সুলতান।  ১৩৮৩ হি. - নাজিম হিকমাত, তুর্কি কবি।  ১৩৯১ হি. - আবদুল মুতআল আস-সাইদি, একজন ভাষাবিদ ও মিশরীয় আরবি ভাষা একাডেমির সদস্য।  ১৪১১ হি. - ফাহাদ আল-আহমাদ আল-সাবাহ, আরব উপসাগরীয় ও এশীয় ক্রীড়া ব্যক্তিত্ব।  ১৪২৬ হি. - সাআদ আদ-দীন বাকদুনস, সিরীয় অভিনেতা।  ১৪৩২ হি. - ইয়াহইয়া সা'আদা, লেবাননী নির্মাতা।  ১৪৩৪ হি. - আবদুল আজিজ বিন ইয়াহইয়া আল-ইয়াহিয়া, সৌদি আরবীয় হাম্বলি আলেম ও বিচারক।   আরো দেখুন    ৩০ মুহররম  ১২ মুহররম  ১০ মুহররম   গ্রন্থপঞ্জি                                       তথ্যসূত্র    বহিঃসংযোগ    এখানে দেখুন: মুহররম মাসে যা ঘটেছিল  আরবি এনস্লাইক্লোপিডিয়া  ইসলামি এনস্লাইক্লোপিডিয়া  আবর সেলিব্রেটিদের জীবনী তথ্য  খেলোয়াড়দের জীবনী তথ্য  আল জাজিরার মধ্যপ্রাচ্য সংবাদ বিভাগ  বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:মুহররম